**NOTA INFORMATIVĂ**

**DESPRE ACTIVITATEA DISPENSARULUI**

**MUNICIPAL DERMATOVENEROLOGIC CHIŞINĂU**

ANUL 2019

Anul 2019, pentru Dispensarul Municipal Dermatovenerologic , a fost al optsprezecilea an de activitate în condiţii de autogestiune economică.

În anul trecut dispensarul şi-a desfăşurat activitatea cu următoarea organigramă, ce nu diferă de organigrama anilor precedenţi:

* Administraţia dispensarului, cu serviciul personal, contabilitatea,cabinetul de statistică medicală şi serviciul de gospodărie.
* Secţia asistenţă dermatologică teritorială.
* Secţia asistenţă dermatovenerologică dispensar.
* Secţia comisia medicală a contingentului periclitat.
* Secţia comisia medicală a conducătorilor auto.
* Sectia laborator serologic.
* Secţia laborator clinico-bacteriologic.

Condiţiile de activitate, referitor la baza tehnico-materială a dispensarului s- au înbunătăţit: s-au schimbat uşile şi ferestrele prin cabinete, dar déjà este necesară o reparatie cosmetică. A fost restabilită fasada instituției și s-a pavat teritoriul adiacent. Instalarea cazangeriei autonome şi conectarea la gaze naturale, permite nu numai încălzirea normală a instituţiei, dar şi o esenţială economie financiară. A fost finisată reparaţia şi a început activitatea laboratorul PCR, care permite stabilirea mult mai precisă a cauzei maladiilor transmise pe cale sexuală.

Dotarea instituţiei cu utilaj medical performant este o problemă ce necesită atenţie permanentă. Majoritatea utilajului medical folosit în instituţie, cu mult depăseşte termenii expluatării stabiliţi de producători. În instituţie este utilizat utilaj medical produs în anii 70 a secolului trecut, reparat de nenumărate ori. Cu toate acestea tot utilajul medical utilizat corespunde normelor metrologice din ţară, fapt stabilit prin actul de control a serviciului metrologic de stat şi comisiei de acreditare a instituţiei.

Merită de menţionat faptul că noua metodă de diagnostic a sifilisului – imunoblotul, permite în continuare diagnosticarea şi diferencierea cazurilor deficile, deoarece ne-am refuzat de r-ţiile Waserman şi MRS. Cu succes au fost întroduse r-ţiile RPR şi VDRL care au înlocuit MRS-ul. Aparatajul modern procurat anterior: autoclav, distilatoare de apă de producţie germană, aparat de ambalare a instrumentarului medical destinat sterilizării, în complect cu hîrtie specială de ambalaj, termostatele si dulapul nou de sterilizare se utilizează cu succes. Instalaţia pentru producerea azotului lichid, procurată recent, permite efectuarea procedurilor cosmetice fără întrerupere, dar deja necesita reparație. Tehnologiile performante a utilajului procurat au fost apreciate la justa valoare în primul rind de personalul medical ce foloseşte în activitatea sa acest utilaj, si de pacienţi - în al doilea rînd, care nu se mai îndoesc de faptul că instrumentariul medical folosit nu este steril. Dotarea instituţiei cu mobilier este satisfăcătoare. Mobilierul se renovează odată cu efectuarea lucrărilor de reparaţie capitală si cosmetica. Astfel pe parcursul anului trecut a fost schimbat mobilierul în cabinetul de proceduri si cateva cabinete a medicilor. Un pas important în activitatea secţiei dispensar a fost dotarea cabinetelor de primire a medicilor cu calculatoare şi conectare la internet, care permit nu numai achitarea plăţilor în mod centralizat, dar şi acces la informaţiile necesare(ordine, ghiduri, protocoale). Pentru anul curent se preconizeaza finisarea procesului de dotare cu calculatoare si a cabinetelor medicilor dermatologi care activeaza in IMSP municipale.

Referitor la compartimentul cadre, schema de încadrare pentru anul 2019 nu a suferit modificări faţă de schema cadrelor anului 2018. La finele anului trecut în dispensar au activat 111 angajaţi:

* medici - total – 48
* conducători – 2
* medici dermatovenerologi s.dispensar – 25
* medici dermatovenerologi s.control medical - 7
* medici laboranţi – 8
* medici terapeuţi – 1
* medici chirurgi – 1
* medici oculişti – 1
* medici ORL – 1
* medici neurologi - 1
* medic statistician - 1
* personal medical cu studii medii – 32
* personal medical inferior – 10
* personal auxiliar – 7
* personal administrativ – 8

Pe parcursul anului trecut din dispensar au fost eliberate din serviciu

8 persoane:

* medici – 5
* personal medical mediu – 1
* personal auxiliar – 2
* A fost angajată în serviciu 1 persoană nouă :
* Medici - 1

După gradul de calificare medicală în dispensar au activat 39 – medici cu categorie superioară , 2 – medici categorie întâi ; 1 medic – categoria a doua de calificare și 6 medici tineri fără categorie; asistente medicale: cu categoria superioară de calificare – 31 și 1 asistentă medicală cu categoriea II.

Cu scopul majorării gradului de profesionalism, pe parcursul anului trecut 10 medici şi-au ridicat nivelul profesional prin reciclare la Universitatea de Stat de Medicină şi Farmaceutică “N.Testemiţanu”. Asistente medicale la reciclare profesională au fost 3 persoane. Conform categoriilor de calificare a lucrătorilor medicali a dispensarului, calitatea serviciilor medicale acordate preconiza a fi la un nivel satisfăcător ce sa confirmat practic prin lipsa plîngerilor din partea pacienţilor referitor la calitatea serviciilor medicale acordate. Pe parcursul anului precedent au fost adresate directoratului 1 plîngere, motivate – 0.

Dar cât de înalt n-ar fi profesionalismul cadrelor, şi dotarea instituţiei cu tot necesarul, fără suport financiar procesul curativ – diagnostic este dificil.

 Sursele financiare necesare activităţii dispensarului au fost două. Prima, şi cea mai semnificativă, banii acumulaţi de la acordarea serviciilor medicale contra plată, cota lor alcătuind 91 la sută din tot bugetul instituţiei , şi a doua sursă banii distribuiţi conform contractului cu Compania Naţională de Asigurări Medicale în sumă de 1591.5,mii lei, ce constitue 9 % din bugetul total al dispensarului pe anul 2019. În total pe parcursul anului trecut au fost acumulate 16mln 942,8 mii lei, cu 649.8 mii lei mai mult faţă de anul 2018. Acumulările financiare pe secţii, în comparaţie cu anul trecut, au fost următoarele:

secţia comisia medicală a conducătorilor auto – plus 1 184.2 mii lei

secţia asistenţă dermatovenerologică dispensar – plus 180.5 mii lei

secţia control medical a contingentului periclitat – **minus 101,1 mii lei**

secţia laborator serologic - **minus 590.5 mii lei**

secţia laborator bacteriologic - **minus 23.3 mii lei**

Din cele relatate, evident este succesul financiar al instituţiei, luând în consideraţie faptul că preţurile la energia electrică, termică şi gazele naturale permanent sunt în creştere. Mijloace fixe au fost pocurate in 2019 in marime de 184.7 mii lei, inclusiv – fasada cu pavarea teritoriului adiacent – 90,5 mii lei, poarta - 28,1 mii lei, climatizoare – 66,1 mii lei.

 Prin faptul că dispensarul a fost asigurat pe parcursul anului trecut cu ingridiente de laborator şi medicamente necesare tratamentului bolnavilor cu sifilis din Programul Naţional de Combatere a maladiei HIV SIDA şi ITS, la finele anului trecut au rămas neutilizate circa 701.2 mii lei, bani CNAM.

 După compartimentul acumulări financiare vom trece la compartimentul cheltueli. Cheltuielile de bază efectuate pe parcursul anului au alcatuit **15902.1mii** lei, care pot fi repartizate în felul următor:

 **Anul 2019** Anul 2018

consumul şi cheltueli privind retribuirea muncii – **13058,5 mii lei** 10726.7 mii lei

contribuţii la asigurările sociale şi medicale de stat – **2940,5 mii lei** 2705.3 mii lei

**consumuri şi cheltueli materiale** - **1549,2 mii lei** 1648.5 mii lei din ele :

 - materii prime, materiale cumpărate - **1063,2 mii lei** 1185.4 mii lei

 - combustibil si reperatie auto - **32,1 mii lei** 28.8 mii lei

 - gaze - **63,7 mii lei** 86.9 mii lei

 - energie electrică - **122,0 mii lei** 135.9 mii lei

 - energie termica - **6,6 mii lei** ---------

 - lemne pentru încălzire - **0 mii lei** 10,3 mii lei - omvsd - **77,2 mii lei** 76.1 mii lei alte consumuri şi cheltueli, rec.bir. - **184,4 mii lei** 125.1mii lei apă potabilă, formulare, fişe med.

 Consumuri şi cheltueli prestate de terţe persoane - **1219,1 mii lei** 146.4 mii lei

 din ele : - de comunicaţii - **33,7 mii lei** 30.5 mii lei

 - reparaţie capitală mijloace fixe - - - mii lei - - - mii lei - reparaţii curente **- 566,8 mii lei** 15**.0 mii lei** - cheltueli bancare - **35,3 mii lei** **28,0 mii lei** - canalizare, gunoi **- 47,4 mii lei** 13**.9 mii lei** - perfecţionarea medicilor **- 37,8 mii lei** 59**.0 mii lei**

 Altele **- 499,2 mii lei** 675**,2 mii lei**

Pe parcursul anului trecut angajaţii dispensarului au beneficiat de ajutoare materiale financiare: obligatoriu la folosirea concediului sindical, pe parcursul anului - la solicitare motivată, precum şi de premii băneşti cu ocazia sărbătorilor şi la finele anului.

Din cifrele reflectate mai sus relevă faptul că rezervele în folosirea mai eficientă a surselor financiare nu sunt epuizate . În primul rând rezerve sunt la consumul de surse energetice, convorbiri telefonice, cât şi la suma impunătoare de cheltuieli la articolul salarizare. Necătând la faptul că în activitatea medicilor primordial a devenit îndeplinirea planului financiar, sarcina de bază a dispensarului rămâne atât combaterea morbidităţii populaţiei cauzate de maladiile sexual transmisibile şi bolile contagioase de piele , cât şi acordarea asistenţei medicale dermatologice.

Cum a fost îndeplinită pe parcursul anului trecut sarcina medicală de bază a dispensarului , combaterea sifilisului şi gonoreei, este reflectat în tabelul ce urmează.

#### MORBIDITATEA CU SIFILIS ŞI GONOREE

**(anul 2018 - 2019)** (Tabelul r.1)

|  |  |  |  |  |
| --- | --- | --- | --- | --- |
| **Instituţiile medicale** | Nr.vizitelor total la specialişti | Îndreptaţide medicul de familie | SIFILIS(la 100000 loc.) | GONOREE(la 100000 loc.) |
| **2019** | 2018 | **2019** | 2018 | **2019** | 2018 | **2019** | 2018 |
|  |  |  |  |  | **caz** | **100000** | caz | 100000 | **caz** | **100000** | caz | 100000 |
| Mun.Chişinău | **74731** | 78265 | **38933** | 42156 | **425** | **57,8** | 479 | 65,9 | **292** | **39,7** | 293 | 40,3 |
| AMT Botanica | **10493** | 9962 | **9929** | 9317 | **102** | **58,3** | 116 | 66,8 | **60** | **34,3** | 55 | 31,7 |
| AMT Buiucani | **5606** | 5298 | **4612** | 4270 | **42** | **38,9** | 67 | 63,1 | **53** | **49,1** | 49 | 46,2 |
| AMT Centru | **4371** | 6981 | **3989** | 6087 | **82** | **75,2** | 114 | 105,6 | **85** | **77,9** | 94 | 87,1 |
| AMT Ciocana | **7955** | 9873 | **7228** | 9008 | **86** | **95,1** | 72 | 80,5 | **43** | **47,5** | 53 | 59,3 |
| AMT Râşcani | **8440** | 7610 | **7876** | 7197 | **61** | **44,0** | 62 | 45,2 | **41** | **29,6** | 39 | 28,5 |
| CS Bacioi | **-** | - | **277** | 408 | **1** | **8,8** | 3 | 26,7 | **2** | **17,5** | - | - |
| CS Sângera | **-** | - | **287** | 237 | **9** | **65,4** | 4 | 29,3 | **1** | **7,3** | - | - |
| CS Durleşti | **-** | - | **528** | 554 | **9** | **58,2** | 9 | 60,1 | **2** | **12,9** | - | - |
| CS Ghidighici | **-** | - | **119** | 111 | **3** | **57,0** | 4 | 78,0 | **-** | **-** | 1 | 19,5 |
| CS Truşeni | **-** | - | **217** | 233 | **6** | **73,8** | 9 | 110,9 | **1** | **12,3** | 1 | 12,3 |
| CS Vatra | **-** | - | **130** | 130 | **2** | **59,2** | - | - | **1** | **29,6** | - | - |
| CS Bubuieci | **-** | - | **346** | 364 | **3** | **30,4** | 3 | 31,1 | **1** | **10,1** | - | - |
| CS Budeşti | **-** | - | **252** | 360 | **-** | **-** | 3 | 62,0 | **-** | **-** | - | - |
| CS Coloniţa | **-** | - | **129** | 141 | **3** | **72,7** | 2 | 47,8 | **-** | **-** | - | - |
| CS V.-Vodă | **-** | - | **151** | 269 | **1** | **17,6** | 1 | 17,6 | **2** | **35,2** | - | - |
| CS Ciorescu | **-** | - | **125** | 264 | **3** | **45,4** | 4 | 60,8 | **-** | **-** | - | - |
| CS Cricova | **-** | - | **231** | 361 | **2** | **22,9** | 1 | 11,5 | **-** | **-** | 1 | 11,5 |
| CS Grătieşti | **-** | - | **262** | 214 | **5** | **78,4** | 4 | 64,3 | **-** | **-** | - | - |
| CS Stauceni | **-** | - | **177** | 199 | **5** | **48,5** | 1 | 10,1 | **-** | **-** | - | - |
| DDVM | **37866** | 38541 | **2068** | 2432 | **-** | ***-*** | - | *-* | **-** | **-** | - | - |

Morbiditatea generală cauzată de sifilis s-a micșorat, faţă de nivelul anului trecut de la 65,9 cazuri la 100 000 populaţie, la 57,8 sau cu 54 cazuri absolute. Scăderea numărului de bolnavi cu sifilis este cauzată de scăderea esenţiale a numărului de testări serologice în condiţii de ambulatoriu și migrația peste hotare a populației tinere. Morbiditatea prin gonoree a rămas practic la nivelul anului trecut - 39,7 cazuri la 100 000 populaţie, față de 40,3 cazuri sau 292 cazuri față de 293 cazuri absolute în 2018.

 Evident este pentru toţi faptul că tabloul redat nu reflectă situaţia reală a morbidităţii prin sifilis şi gonoree în municipiu. Raportul cazurilor înregistrate de sifilis la cazurile de gonoree a constituit 1: 0,7 - adică la un caz de sifilis s-au înregistrat 0.7 cazuri gonoree, iar raportul dintre femei şi bărbaţi bolnavi de gonoree este de 1 : 25. În trecut la un caz de sifilis se înregistrau 5-6 cazuri de gonoree. Proporţia existentă ne impune la gândul că rezervele de depistare a bolnavilor de gonoree nu sunt folosite pe deplin, în deosebi de medicii ginecologi, cu atât mai mult că nici morbiditatea populaţiei prin sifilis nu reflectă nici pe departe situaţia reală. De exemplu morbiditatea cauzată de sifilis printre contingentele ce sunt supuse obligatoriu testării serologice la sifilis aproximativ 100% cum sunt donatorii de sânge şi femeile gravide urcă până la cifrele 500 – 600 cazuri la 100 000 populaţie şi acesta este un contingent social adaptat. Datorită testărilor serologice, pe parcursul anului trecut au fost depistete şi tratate la timp 18 femei gravide, evitânduse astfel multe cazuri de sifilis congenital. Din păcate, a fost totuș înregistrat un caz de sifilis congenital, născut de o femee care nu a fost la evidență cu sarcina.

 Un risc serios pentru societate prezintă persoanele grupului de risc, iclusiv cele reţinute în instanţele de poliţie(centrul de triere a vagabonzilor, izolatorul detenţie provizorie, centrul de arest administrativ, ş.a), unde, în anii precedenţi erau depistaţi şi trataţi un număr impunător de bolnavi cu sifilis. În ultimii ani, în legătură cu noua legislaţie, a fost sistată examinarea acestui contingent, iar aceşti pacienţi, rămân o sursă de infecţie pentru societate.

 Cifrele morbidităţii generale a populaţiei municipiului cauzate de sifilis 57,8 pur şi simplu sînt incomparabile cu morbiditatea anului 1986 - 7 cazuri de sifilis la 100 000 populaţie.

 Căile de depistare a cazurilor de sifilis pe parcursul ultimilor ani rămân, practic neschimbate şi sunt relatate în tabelulu următor :

Morbiditatea cu sifilis şi căile de depistare

pe anii 2016 – 2019

|  |  |  |  |  |
| --- | --- | --- | --- | --- |
| Denumirea datelor | a. 2016 | a. 2017 | a. 2018 | a. 2019 |
| nr. bolnavilor cu sifilis | 409 | 435 | 479 | 425 |
| căile de depistare **(cifre abs./%):*** la adresare
 | **152**/ 37,2% | **173**/ 39,8% | **151**/ 31,8% | **133**/ 31,3% |
| * ca contact sexual
 | **44**/ 10,7% | **41/** 9,4% | **56/** 11,8% | **35/** 8,2% |
| * testare seroligică:
1. în policlinici;
2. bolnavilor somatici;
3. control medical

  | **204**/ 49,9%**72**/ 17,6%**74**/ 18,1%**67**/ 16,4% | **221**/ 50,8%**76**/ 17,5%**76**/ 17,5%**69**/ 15,8% | **268**/ 56,4%**68**/ 14,3**85**/ 17,9%**119**/ 25,1% | **257**/ 60,1%**70/** 16,5%**92**/ 21,6%**90**/ 21,2% |

 Principala cale de depistare a sifilisului în ultimii ani rămâne testarea serologică la sifilis a populaţiei care se adresează după asistenţa medicală în ICP municipale de tip ambulator sau spitalicesc şi adresarea pacienţilor la medicul dermatolog. Prin testări serologice de acest gen au fost depistate în anul trecut 257 persoane sau 60,1 % din numărul total de bolnavi.(anul 2018 – 56,4% ).Inclusiv – prin testarea bolnavilor somatici şi cei de tip ambulator, au fost depistaţi câte – 162 bolnavi (38,1%), inclusive 18 (4,2%) bolnave au fost depistate la testarea femeilor gravide. La examinarea medicală a persoanelor contingentului periclitat au fost depistaţi 90 (21,2%) bolnavi cu sifilis. La dispensar din propria iniţiativă sau adresat 133 bolnavi sau 31,3%; 35 bolnavi sau 8,2 % au fost depistate ca persoane de contact a bolnavilor. Merită de menţionat faptul că calea principală de depistare a bolnavilor cu sifilis rămîne în continuare testarea serologică – 60,1%.

 Ne îngrijorează, însă faptul că în situaţia epidemiologică nefavorabilă cauzată de sifilis, se înregistrează o scădere a numărului de testări serologice. Faţă de anul 2015, se atestă o scădere a testărilor serologice pe municipiu cu 113396 probe, ce constitue – 46,8%. Numai pe AMT-uri sa îregistrat o scădere cu 85160 teste sau 51,4%.

O problema în testările serologice rămâne procentul înalt de probe sanguine rebutate în ICP municipale, care în ultimii ani se pastrează, practic la acelaş nivel - 0,44% în 2019 faţă de 0,42% în 2018.

Mai detailat indicii testării serologice, poate fi apreciat prin compararea cu numărul de vizite primare la medicul de familie pe fiecare AMT separat :

**Testarea serologică a pacientilor maturi la vizita primara la medicul de familie în AMT**

Tabelul 3

|  |  |  |  |  |  |  |
| --- | --- | --- | --- | --- | --- | --- |
| **Denumirea AMT** | Nr. vizitelorprimare, adulţi la med. de fam | **Nr. teste serologice****2019** | %testarii2019 | %testarii2018 | %testarii2017 | %testarii2015 |
| **AMT Botanica** | **112281** | **24177** | **21,5%** | 19,1% | 18,4 % | 54,3% |
| **AMT Buiucani** | **30848** | **8118** | **26,3%** | 32,0% | 35,7 % | 101,2% |
| **AMT Centru** | **34331** | **7302** | **21,3%** | 12,7% | 17,6 % | 43,0% |
| **AMT Ciocana** | **33861** | **8598** | **25,4%** | 21,5% | 22,7 % | 93,3% |
| **AMT Râşcani** | **52075** | **9548** | **18,3%** | 20,0% | 23,6 % | 54,3% |
| **Total AMT** | **263396** | **57743** | **21,9%** | 20,4% | 21,5 % | **69,2%** |

Testările serologice a pacienţilor din ICP municipale de tip spitalicesc se reflectă în următorul tabel:

#  **TESTAREA SEROLOGICĂ A BOLNAVILOR**

 **ÎN SPITALELE MUN.CHIŞINĂU**

 (Tabelul nr.4)

|  |  |  |  |  |  |  |
| --- | --- | --- | --- | --- | --- | --- |
| SPITALUL | 2014 | 2015 | 2016 | 2017 | 2018 | **2019** |
| % | % | % | % | % | % |
| SCM nr.1 | 95,8 | 101,1 | 41,6 | 40,9 | 47,3% | 35,4 |
| SCM “Sf.Arh.Mihail” | 96,3 | 88,2 | 99,4 | 98,7 | 104,1% | 97,0 |
| SCM “Sf.Treime” | 94,2 | 83,6 | 87,7 | 85,2 | 86,8% | 81,0 |
| MM nr.2 | 94,8 | 101,6 | 6,9  | 2,5 | 0,3% | 0,2 |
| SCMFM | 97,7 | 102,6 | 86,6 | 114,6 | 84,2% | 79,3 |
| **T O T A L**  | **95.8** | **93,9** | 63,1 | 68,4 | 70,6% | 58,6 |

Rămâne inexplicabil faptul ignorării testărilor serologice în SCM nr. 1 şi MM

nr. 2.

Întorcându-ne la morbiditatea cauzată de gonoree mai sus a fost menţionată cifra de 292 cazuri de gonoree depistate în anul 2019. După modul cum au fost depistaţi aceşti bolnavi repartizarea este următoarea: 9 bolnavi sau 3,1 % au fost depistaţi în ICP municipale (2 bolnavi de către medicul ginecolog şi 7 de urolog), 280 sau 95,9 % (în 2018 -93,8%) s-au adresat din propria iniţiativă la DMDV, în secţia control medical – 5 bolnav sau 1,7%. Repartizarea după sex a fost următoarea 11 (3,8%) femei şi 281 (96,2%) bărbaţi. Un rol important în depistarea gonoreei, în deosebi a femeilor bolnave, revine ICP municipale, care cu regret în ultimii ani, practic sau eschivat de la acest lucru. Neajunsurile la acest compartiment se menţin aceleaşi. Neglijenţa serviciului ginecologic şi urologic în problema depistării gonoreei persistă, şi anume lipsa instrumentelor necesare pentru recoltarea frotiurilor genitourinare, recoltarea incorectă a frotiurilor şi probelor ce necesită a fi supuse investigaţiei bacteriologice, transportarea incorectă a acestora şi scopia necalitativă a frotiurilor genitourinare în laboratoarele clinice a ICP municipale. Mai evident aceste momente se reflectă în activitatea laboratorului bacterilogic.

Numărul de însămânţări la gonococi constituie 10848 analize, faţă de 12565 în anul precedent (- 13,7 %). Pe dispensar s-au micşorat cu 146 probe – 1,3% iar în instituţiile medicale municipale cu 1571 probe sau 13,9%. Pozitive la gonoree 31 analize ce constituie 2,7% în anul precedent – 2,3% .

Numărul de bacterioscopii la Gn, trihomonade şi gardnerella vaginală pe dispensar a alcătuit 42329 (2018 – 4531). Din eie pozitive la :

* gonoree –242 ( 0,6 %)
* trihomonade – 799 - (1,9 %)

Pentru instituţiile medicale municipale au fost efectuate 9695 însamînţări şi 2809 scopii la gonoree şi trihomonade.

 Din ele pozitive la –

* gonoree – - (0%)
* trihomonade – 14 - (0,5%)

Este evident faptul că pacienţii din IMSP nu sunt selectaţi şi pregătiţi suficient pentru astfel de investigaţii, şi anume :

* În majoritatea instituţiilor medicale recoltarea prelevatelor patologice nu se face după stimularea secreţiei urogenitale (provocarea biologică, chimică, termică) după regulament, din cauză lipsei instrumentelor şi aparatajului necesar
* Asistentele medicale care efectuează colectarea prelevatelor , însămânţarea, incubarea şi transportarea lor în laborator permanent se schimbă.
* Vânzarea antibioticelor fără reţetă şi tratamentul sinestătător a pacienţilor.
* Practica particulară

 Toate momentele reflectate mai sus ce caracterizează activitatea dispensarului la compartimentul depistării active a bolnavilor de sifilis şi gonoree nu poate fi apreciată altfel ca fiind cu rezerve. În acest context nu poate fi trecut cu vederea abrogarea ordinului care prevedea conlucrarea dispensarului cu Comisariatul General de poliţie. Necesită atenţie deosebită conlucrarea dispensarului cu Centrele de Sănătate a suburbiilor municipiului, ridicarea nivelului de educaţie sanitară a populaţiei în problema profilaxiei individuale a maladiilor sexual transmisibile. Necesită atenţie sporită şi problema acordării asistenţei dermatologice populaţiei municipiului, care din cauza morbidităţii înalte cauzate de ITS, astăzi se află pe planul doi.

Pe parcursul anului 2019 au fost înregistrati 225 bolnavi cu microsporie si 78 bolnavi cu scabie.(în a. 2018 respectiv 222 microsporie, şi 73 scabie).

 În rezumat situaţia existentă ne impune la eforturi mai efective în problema măsurilor medicale de combatere a ITS şi acordarea asistenţei dermatologice populaţiei municipiului.

 **Director IMSP DMDV P. Bulgac**